У такіх азіяцкіх краінах, як Японія, Карэя і Кітай, чыстапісанне або каліграфія — гэта ад зін з відаў выяўленчага мастацтва, і яму ўдзяляецца асаблівая ўвага. Каліграфія — мастацтва прыгожага пісьма, на аснове якога ствараюцца рукапісныя лагатыпы (адмыслова распрацаванае арыгінальнае напісанне поўнага ці скарочанага наймення), — ужываецца ў графіці, пры распрацоўцы шрыфтоў, у графічным дызайне, рэлігійным мастацтве. Да каліграфіі адносіцца і гатычнае пісьмо, якое дало пачатак гатычным шрыфтам у лацінцы, а славянскія шрыфты ў кірыліцы развіліся са статутнага пісьма. Усё гэта ажыццявiлася толькі дзякуючы пісьму на паперы.